***PREDLOG ODLUKE***

***Tačka 6 – izmena Statuta***

Na osnovu članova 314, 316 stav 1 tačka 2, 319 i 329. Zakona o privrednim društvima („Sl. glasnik RS“, br. 36/2011, 99/2011, 83/2014 - dr. zakon 5/2015, 44/2018, 95/2018 i 91/2019) Skupština akcionara Akcionarskog društva za održavanje dimovodnih i ložišnih uređaja „Dimničar“ Beograd (dalje: Društvo) na redovnoj sednici održanoj dana 25.06.2021. godine, donela je

**ODLUKU O PONIŠTENJU SOPSTVENIH AKCIJA**

**I SMANJENJU OSNOVNOG KAPITALA**

Član 1.

Osnovni kapital Društva, prema podacima Centralnog registra depoa i kliringa hartija od vrednosti (dalje: Centralni registar), iznosi 10.800.000,00 dinara, upisan je i uplaćen u celosti. Društvo je izdalo 4500 običnih akcija, nominalne vrednosti 2.400,00 dinara po akciji. Sve akcije su u potpunosti uplaćene i registrovane u Centralnom registru, oznake CFI: ESVUFR, ISIN: RSDIMNE8462.

Član 2.

Od izdatih 4500 običnih akcija, Društvo poseduje 349 sopstvenih akcija.

Član 3.

Ovom odlukom poništava se svih 349 sopstvenih akcija Društva, nominalne vrednosti 2.400,00 dinara po akciji, oznake CFI: ESVUFR, ISIN: RSDIMNE8462, koje čine 7.75556% osnovnog kapitala Društva.

Član 4.

Poništenjem 349 sopstvenih akcija, nominalne vrednosti 2.400,00 dinara, vrši se smanjenje osnovnog kapitala Društva za ukupno 837.600,00 dinara.

Član 5.

Osnovni kapital Društva, posle poništenja sopstvenih akcija i po tom osnovu smanjenja osnovnog kapitala iznosi 9.962.400,00 dinara i podeljen je na 4151 običnu akciju, nominalne vrednosti 2.400,00 dinara po akciji.

Član 6.

Cilj smanjenja osnovnog kapitala je dugoročna stabilnost Društva i zaštita interesa akcionara. Odlukom o poništenju sopstvenih akcija i smanjenju osnovnog kapitala Društva ne menjaju se prava akcionara, odnosno nije povređen princip ravnopravnosti akcionara niti se ugrožava solventnost Društva i prava poverilaca.

Član 7.

Ova odluka registruje se u skladu sa članom 314 stav 3. Zakona o privrednim društvima. Agencija za privredne registre objavljuje ovu odluku u neprekidnom trajanju od 3 meseca počev od dana registracije.

Član 8.

Poverioci Društva čija su potraživanja, nezavisno od datuma dospeća, nastala pre isteka 30 dana od dana objave ove odluke, mogu pisanim putem da traže od Društva obezbeđenje tih potraživanja, do isteka perioda objave ove odluke iz prethodnog člana. Društvo je dužno da poveriocima koji su poznati Društvu, a čija pojedinačna potraživanja iznose najmanje 2.000.000,00 dinara, u protivvrednosti bilo koje valute po srednjem kursu NBS, na dan registracije ove odluke, uputi pisano obaveštenje o ovoj odluci, najkasnije u roku od 30 dana po sprovedenoj registraciji ove odluke.

Član 9.

Po isteku roka od 3 meseca od registracije ove odluke u APR, podneće se zahtev Centralnom registru za upis promena proisteklih iz smanjenja osnovnog kapitala Društva. Nakon upisa promene iz prethodnog stava, izvršiće se registracija smanjenja osnovnog kapitala u Agenciji za privredne registre i registracija Statuta o izmenama Statuta u skladu sa ovom odlukom.

Član 10.

Osnovni kapital smatra se smanjenim danom registracije tog smanjenja u skladu sa Zakonom o registraciji.

Član 11.

Ovlašćuje se i zadužuje Odbor direktora, da u slučaju potrebe, izvrši sve tehničke korekcije ove odluke u cilju njene uspešne realizacije.

Član 12.

Ova odluka stupa na snagu danom usvajanja na Skupštini akcionara.

Predsednik skupštine akcionara:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dejan Štulović